Diari Oficial de la Generalitat Valenciana


Sumari del DOGV 5008, del 18-05-2005 (2005/4878)

Convocatòria i bases específiques, aprovades per la Resolució de l'Alcaldia de 19 d'abril de 2005, que han de regir (juntament amb les bases generals que van ser publicades en el BOP núm. 2, de 3 de gener de 1996), el procés selectiu per a la provisió d'una plaça d'auxiliar d'informàtica, vacant en la plantilla de funcionaris d'este ajuntament.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5008

Data del DOGV
:   18-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/4878


Data del document
:   21-04-2005

Organisme emissor
:   Ajuntament de Mislata

Tipus de document
:   Resolució

Correcció d'errades

 Descriptors 

:   * Mislata
    * professió de la informàtica
    * concurs administratiu
    * administració local

Convocatòria i bases específiques, aprovades per la Resolució de l'Alcaldia de 19 d'abril de 2005, que han de regir (juntament amb les bases generals que van ser publicades en el BOP núm. 2, de 3 de gener de 1996), el procés selectiu per a la provisió d'una plaça d'auxiliar d'informàtica, vacant en la plantilla de funcionaris d'este ajuntament. [2005/F4878]
  
1. Denominació de la plaça: auxiliar d'informàtica.
  
2. Naturalesa: funcionari de carrera, grup D, escala d'administració especial, subescala de servicis especials, classe de comeses especials.
  
3. Nombre de places: una. Es fa constar que es constituirà una borsa de treball per a provisions interines de places.
  
4. Titulació exigida: Graduat Escolar o equivalent.
  
5. Tribunal específic: assessors del tribunal que podran assistir a la sessió amb veu però sense vot:
  
- Un especialista de valencià.
  
6. Sistema de selecció: oposició
  
7. Drets d'examen: 18,75 euros. Les persones interessades efectuaran l'ingrés en el número de compte següent: La Caixa, situada a l'avinguda de Blasco Ibáñez, número 17, de Mislata, en el compte següent: 2100 1432 36 0286161565. El justificant de l'ingrés haurà d'entregar-se juntament amb la instància. Podran quedar exempts del pagament dels mencionats drets els aspirants que acrediten greu situació econòmica, per mitjà de la presentació de l'oportú certificat de l'oficina d'ocupació, on conste que estant desocupat no percep cap prestació ni cap subsidi de desocupació.
  
8. Exercicis de l'oposició.
  
8.1. Exercicis obligatoris i eliminatoris.
  
Primer exercici. Este exercici consistirà en un qüestionari de preguntes amb respostes alternatives sobre els temes que componen el grup 1 i 2 del temari amb un mínim de 50 preguntes. La penalització consistirà a descomptar una pregunta encertada per cada tres preguntes errònies. Les preguntes se seleccionaran pel tribunal per sorteig celebrat abans del començament de l'exercici, entre les propostes presentades en eixe moment pels membres del tribunal.
  
Segon exercici. Consistirà a desenvolupar per escrit, durant un període màxim de dos hores, un qüestionari de 25 preguntes, relacionades amb la segona part, de matèries específiques del temari. Les preguntes se seleccionaran pel tribunal per sorteig celebrat immediatament abans del començament de l'exercici, entre les propostes presentades en eixe moment pels membres del tribunal.
  
Tercer exercici. Consistirà en la realització de dos supòsits pràctics relacionats amb la segona part del temari, de matèries específiques. Els supòsits podran desglossar-se en qüestions dirigides a apreciar la capacitat tècnica dels aspirants en relació amb el temari.
  
8.2. Exercici obligatori i no eliminatori.
  
Quart exercici. Consistirà en la realització de dos proves:
  
Coneixement oral del valencià, per mitjà de lectura d'un text triat pel tribunal i conversació sobre este.
  
Coneixement escrit del valencià, per mitjà d'una traducció del valencià al castellà i del castellà al valencià d'un text triat pel tribunal, durant un temps màxim de 40 minuts.
  
La qualificació global d'este exercici serà de 0 a 2 punts.
  
9. Temari per a auxiliar informàtic:
  
Matèries comunes
  
Tema 1. La Constitució espanyola de 1978. Estructura i principis fonamentals.
  
Tema 2. Organització territorial de l'estat. Principals institucions de l'estat.
  
Tema 3. Els estatuts d'autonomia: el seu significat. Institucions de la Generalitat Valenciana.
  
Tema 4. L'Administració publica en l'ordenament jurídic espanyol. Administració de l'estat. Administracions autònomes. Administració local. Administració institucional i corporativa.
  
Tema 5. El règim local espanyol. Principis constitucionals i desenvolupament legislatiu. Classes d'entitats locals.
  
Tema 6. La hisenda pública. Principis constitucionals. Gestió, recaptació i inspecció de tributs.
  
Matèries específiques
  
1. Mesures de seguretat de fitxers automatitzats. Legislació espanyola.
  
2. Sistema operatiu Windows 2000. Coneixements bàsics.
  
3. Internet. Servicis que proporciona.
  
4. Desenvolupament d'aplicacions en l'administració local. Integració d'aplicacions. Aplicacions fonamentals.
  
5. Gestió informàtica: rendes i recaptació. Especial referència a IVTM, IIVT, IBI, taxes.
  
6. Gestió informàtica de seguretat ciutadana. Especial referència a aplicacions de gestió del servici de Policia, atestats, denúncies, CEA, quadrants, gestor de documentació.
  
7. Gestió informàtica de personal: especial referència a RPT.
  
8. Gestió informàtica de padró d'habitants i cens electoral.
  
9. Gestió informàtica de liquidació de tributs locals.
  
10. Xarxes d'àrea local. Característiques. Concepte i usos. Topologies. Normalització. Interconnexió de xarxes: repeaters, routers, bridges i gateways.
  
11. Introducció a l'arquitectura de computadores. Arquitectura bàsica d'un ordinador. Principis bàsics de funcionament. Definició d'arquitectura, organització i implementació.
  
12. Correu electrònic. Intercanvi electrònic de dades. Compte de correu. Llibreta d'adreces. Filtres de correu.
  
13. Seguretat en el correu electrònic. Clau privada i clau pública. Firma digital, requeriment dels usuaris, panorama espanyol i europeu. Encriptació. PGP, fonaments i història, estructura i vulnerabilitats.
  
14. El processador de textos Word. Maneig de documents. Donar format al text. Taules. Índexs i taules de continguts. Documents mestres.
  
15. El full de càlcul Excel. Elements.
  
16. La base de dades Access. Disseny d'una base de dades. Formularis. Informes.